Vettel is baas in Abu Dhabi – praag.co.za
Vettel het net voor sy Red Bull-spanmaat, die Australier Mark Webber, oor die wenstreep geblits om die laaste wedren vir 2009 te wen. Dit is 'n eerste en tweede plek vir die Rooi Bulle.
Die Brit Lewis Hamilton het voor weggespring, maar moes weens remprobleme onttrek om dus vir Vettel amper die hele wedren lank te laat voor jaag. Die skouspelagtige Yas Marina-baan het seker gemaak dat die Red Bull-span 'n nuwe rekord opstel deur dit nie minder as vier keer in een seisoen reg te kry om eerste en tweede te eindig nie. Die rekord is eintlik deur Brawn GP gehou, maar nou ewenaar die Bulle dit.
Die nuwe wêreldkampioen Jenson Button het derde geëindig in sy Brawn. Button en Webber het in die laaste paar rondtes hard baklei vir die tweede plek. Die wen vir Vettel het hom tweede in die bestuurderskampioenskap vir 2009 laat eindig. Die Red Bull span het dan ook die 2009-seisoen afgesluit met 'n tweede plek naas Brawn in die vervaardigerstryd.
Die veteraan Rubens Barichello het vierde geëindig en dit was dan ook sy laaste keer agter die stuur van 'n Brawn GP-motor.
интернет магазин одежды для новорожденныхДанильченко Юрий отзывы
Skrywer Dan RoodtGepubliseer op 2 November 2009 Kategorieë MotorsportSleutelwoord Abu Dhabi, Brawn GP, Motors, Motorsport, Red Bull, Sebastian Vittel, Vettel is baas in Abu Dhabi